
ΕΦΗΜΕΡΙΕ ΤΗΣ ΚΥΒΕΡΝΗΣΕ!!! 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

! 19 ΟΚΤΩΒΡΙΟΥ 1988 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

750 


ΠΟΛΕΟΔΟΜΙΑ 

ΔΙΑΤΑΓΜΑΤΑ 


Έγκριση πολεοδομικής μελέτης τμήματος της πολεοδομικής ενό¬ 
τητάς Αγίας Άννας του δήμου Αγίου Ιωάννη Ρέντη (Ν. Αττι¬ 
κής) και τροποποίηση του εγκεκριμένου ρυμοτομικού σχεδίου σε 

συνεχόμενη περιοχή, 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1337/1983 «Επέκταση των πολεοδομι- 
κών σχεδίων, οικιστική ανάπτυξη και σχετικές ρυθμίσεις» (ΦΕΚ 
33/Α) όπως τροποποιήθηκε με το Ν. 1512/1985 «Τροποποίηση 
και συμπλήρωση πολεοδομικών διατάξεων, ρύθμιση συναφών θε¬ 
μάτων και θεμάτων του Ταμείου Νομικών» (ΦΕΚ 4/Α) και ειδικό¬ 
τερα τα άρθρα 6 (παρ, 1,4,5 και 6), 7 (παρ. 1,2 και 4). 

2. Τις διατάξεις του Ν. Δ/τος της 17.7.1923 «περί σχεδίων 
πόλεων κ.λπ.» όπως μεταγενέστερα τροποποιήθηκαν και συμπλη¬ 
ρώθηκαν και ειδικότερα τα άρθρα 3,9 και 70. 

3. Τις διατάξεις του Ν. 1%77/1985 «Γενικός Οικοδομικός Κα¬ 
νονισμός» (ΦΕΚ 210/Α) και ειδικότερα τα άρθρα 6 (παρ. 1), 7,8,9 
όπως τροποποιήθηκαν με το άρθρο 13 του Ν. 1647/1986 «Οργα¬ 
νισμός Κτηματολογίου και Χαρτογραφήσεων Ελλάδας (ΟΚΧΕ)» 
(ΦΕΚ 141/Α) και το άρθρο 1 του Ν. 1772/1988 «Τροποποίηση 
διατάξεων του Ν. 1577/1985 «Γενικός Οικοδομικός Κανονισμός» 
και άλλες σχετικές διατάξεις»/(ΦΕΚ 91/Α). 

4. Τις διατάξεις του Ν. 1558/1985 «Κυβέρνηση και Κυβερνη¬ 
τικά Όργανα» (ΦΕΚ 137/Α) και ειδικότερα το άρθρο 23 παράγρ. 
1 . ' 

5. Την υπ’ αριθμ. 46328/2371/28.7.1987 απόφαση του 
Υπουργού Περιβάλλοντος, Χωροταξίας και Δημοσίων Έργων 
«Έγκριση Γενικού Πολεοδομικού Σχεδίου (Γ.Π.Σ.) του δήμου 
Αγίου Ιωάννη Ρέντη (Ν. Αττικής)» (ΦΕΚ 1038/Δ/87). 

6. Την υπ’ αριθμ. 54813/2273/1985 απόφαση του Υπουργού 
Περιβάλλοντος, Χωροταξίας και Δημοσίων Έργων για την έγκριση 
πολεοδομικής προμελέτης της πολεοδομικής ενότητας Ργ (Αγίας 
Άννας) του δήμου Αγίου Ιωάννη Ρέντη (Ν. Αττικής). 

'7. Την υπ’ αριθμ. Υ.1291/1987 απόφαση του Πρωθυπουργού 
«Σύσταση θέσης Αναπληρωτή Υπουργού στα Υπουργεία Εξωτερι¬ 
κών, Εθνικής Άμυνας, Περιβάλλοντος, Χωροταξίας και Δημοσίων 
Έργων, Μεταφορών και Επικοινωνιών και Υφυπουργού στο 
Υπουργείο Εθνικής Οικονομίας» (ΦΕΚ 526/Β). 

8. Την υπ’ αριθ. Υ. 1436/1987 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού Περιβάλ¬ 
λοντος, Χωροταξίας και Δημοσίων Έργων Μανόλη Παπαστεφανά- 
κι» (ΦΕΚ 549/Β). * 

9. Τις υπ’ αριθ. 60/86 και 86/86 γνωμοδοτήσεις του δημοτι¬ 
κού συμβουλίου. 

10. Τις υπ’ αριθ. 3/συν. 7/87, 5/συν.1/88 και 2/συν.2/88 
γνωμοδοτήσεις του Συμβουλίου Χωροταξίας, Οικισμού και Περι¬ 


βάλλοντος νομού Αττικής. , 

11. Την υπ’ αριθ. 493/1988 γνωμοδότηση του Συμβουλίου της 
Επικράτειας, με πρόταση του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Άρθρο 1. 

Εγκρίνεται 1) το πολεοδομικό σχέδιο τμήματος της πολεοδομι¬ 
κής ενότητας «Αγία Άννα» του δήμου Αγίου Ιωάννη Ρέντη (ν. 
Αττικής) με τον καθορισμό οικοδομήσιμων χώρων, οδών, πεζοδρό¬ 
μων, κοινοχρήστων χώρων, χώρων πρασίνου, πλατείας, πρασίνου 
προστασίας, χώρου παιδικής χαράς, γυμνασίου - λυκείου - νηπια¬ 
γωγείου - παιδικής χαράς και 2) η τροποποίηση του εγκεκριμένου 
ρυμοτομικού σχεδίου στα σημεία σύνδεσής του με την περιοχή 
επέκτασης με την μετατόπιση οικοδομικών γραμμών, κατάργηση 
οδών και ενοποίηση οικοδομικών τετραγώνων όπως οι ρυθμίσεις 
αυτές φαίνονται στα σχετικά τέσσερα (4) χρωματισμένα πρωτότυπα 
διαγράμματα σε κλίμακα 1:1000 που θεωρήθηκαν από τον Προϊ¬ 
στάμενο της Διεύθυνσης Τοπογραφικών Εφαρμογών με την υπ’ 
αριθ. 55093/1988 πράξη του και που συνοπτικά τους αντίτυπα 
δημοσιεύονται με το παρόν διάταγμα. 

Άρθρο 2. 

1 Εγκρίνεται, όπως διατυπώνεται στα επόμενα άρθρα, ο πολεοδο- 
μικός κανονισμός της περιοχής της οποίας εγκρίνεται το σχέδιο με 
την παράγραφο 1 του άρθρου 1. 

Άρθρο 3. 

1. Στους οικοδομήσιμους χώρους που χαρακτηρίζονται στα σχε¬ 

τικά διαγράμματα με στοιχείο Α επιτρέπονται οι χρήσεις αμιγούς 
κατοικίας όπως προσδιορίζονται από το άρθρο 2 του από 23.2.87 
Π. Δ/τος (ΦΕΚ 166/Δ). , 

2. Στους οικοδομήσιμους χώρους που χαρακτηρίζονται με στοι¬ 
χεία Κ στα ίδια διαγράμματα επιτρέπονται οι χρήσεις τοπικού 
κέντρου γειτονιάς, όπως προσδιορίζονται με το άρθρο 4 του παρα¬ 
πάνω Π. Δ/τος. 

Άρθρο 4. 

1. Στο πρόσωπο των οικοπέδων οικοδομημένων ή μη της περιο¬ 
χής της οποίας εγκρίνεται το σχέδιο επιβάλλεται προκήπιο πλάτους 
δύο και μισό (2,5), τεσσάρων (4) και έξι (6) μέτρων, όπως και όπου 
στα συνημμένα σχέδια σημειώνεται. 

2. Στην περιοχή της οποίας τροποποιείται το σχέδιο: α) καταρ- 
γείται το προβλεπόμενο από το εγκεκριμένο ρυμοτομικό σχέδιο 
προκήπιο και β) επιβάλλεται προκήπιο πλάτους τεσσάρων (4) μέ¬ 
τρων. 

Άρθρο 5. 

Τα ελάχιστα όρια εμβαδού και προσώπου καθώς και οι λοιποί 
όροι και περιορισμοί δόμησης καθορίζονται ως εξής: 

1. Ελάχιστο πρόσωπο: δώδεκα (12) μέτρα. \, 

- Ελάχιστο εμβαδόν: τριακόσια (300) τ.μ. 

2. Κατά παρέκκλιση της προηγούμενης παραγράφου θεωρούνται 
άρτια και οικοδομήσιμα: α) τα οικόπεδα τα οποία έχουν κατά τη 

δημοσίευση του παρόντος διατάγματος: 

- Ελάχιστο πρόσωπο: οκτώ (8) μέτρα. 

- Ελάχιστο εμβαδόν: εκατόν σαράντα (140) τ.μ. 

β) Οικόπεδα που προκύπτουν από την οριστική πράξη εφαρμογής 
της πολεοδομικής μελέτης και έχουν: 

- Ελάχιστο πρόσωπο: οκτώ (8) μέτρα. 

- Ελάχιστο εμβαδόν: εκατόν σαράντα (140) τ.μ. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον: α) στο 
οικοδομήσιμο τμήμα του οικοπέδου εγγράφεται κάτοψη κτιρίου με 
ελάχιστη επιφάνεια πενήντα (50) μ 2 και ελάχιστη πλευρά πέντε (5) 
μέτρα και β) δεν δημιουργήθηκαν από κατάτμηση που έγινε κατά 
παράβαση των διατάξεων του από 22.6.83 Π. Δ/τος «Καθορισμός 
ζώνης οικιστικού ελέγχου (ΖΟΕ) και κατωτάτου ορίου κατάτμησης σε 
ολόκληρη την εκτός σχεδίου και εκτός ορίων οικισμών προϋφισταμένων 
του 1923 περιοχή του Ν. Αττικήςχ (ΦΕΚ 284/Δ). 

4. Μέγιστο ποοοστό κάλυψης των οικοπέδων εβδομήντα τοις εκατό 
(70%) της επιφάνειας τους. 

5. Συντελεστής δόμησης: οκτώ δέκατα (0,8). 

6. Το μέγιστο επιτρεπόμενο ύψος των κτιρίων που βρίσκονται στις 
περιοχές αμιγούς κατοικίας ορίζεται σε έντεκα (11) μέτρα και των 
κτιρίων που βρίσκονται στις περιοχές τοπικού κέντρου γειτονιάς σε 
δέκα πέντε (15) μέτρα. 


Άρθρο 6. 

Οι υφιστάμενες νόμιμα στην περιοχή βιομηχανικές και βιοτεχνικές 
μονάδες καθώς καί τα ψυγεία -αποθήκες εξακολουθούν να υφίστανται 
και διέπονται από τις διατάξεις του Π. Δ/τος 84/1984. 

Επίσης εξακολουθούν να υφίστανται και οι νόμιμα λειτουργούσες 
εγκαταστάσεις χονδρεμπορίου. 

Σε περίπτωση αλλαγής χρήσης τους προσαρμόζονται στις διατάξεις 
του παρόντος διατάγματος. 

Άρθρο 7. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 22 Σεπτεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

Ελληνικό ΟΑΤυΜ 

εγκάρσιά Μερκατορικη προβολή 3® 

Κεντρικός μεσημβρινός λ * 0° απ ’Αθήνα 
Ο περιμετρικός τετραγωνισμός του διαγράμματος 
εινοι της προβολής ΜΑΤΤ του κέντρου φμλλου 
με β·37*45' και Α.-0"Ι5’ απ’ ΑΟηνπ 


Κλίμακα 1:1000 


ΝΟΜΟΙ 32 ΑΤΤΙΚΗΣ 

Κτημοτολογικά στοιχεία Επίγεια 

